**Záznam**

**z 9. zasadnutia Legislatívnej rady vlády Slovenskej republiky konaného**

**3. novembra 2020**

**Prítomní:** podľa prezenčnej listiny

Rokovanie Legislatívnej rady vlády Slovenskej republiky viedol Štefan Holý, predseda Legislatívnej rady vlády Slovenskej republiky.

Legislatívna rada prerokovala tieto body programu a uzniesla sa na týchto záveroch:

1. Návrh poslancov Národnej rady Slovenskej republiky Anny Remiášovej, Milana Vetráka, Jaromíra Šíbla, Moniky Kozelovej a Gábora Grendela na vydanie zákona, ktorým sa dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov (tlač 224) (č. m. 20217/2020)

Legislatívna rada po prerokovaní tohto poslaneckého návrhu zákona odporučila vláde s predloženým návrhom vysloviť súhlas s pripomienkami.

1. Návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov (tlač 229) (č. m. 20219/2020)

Legislatívna rada po prerokovaní tohto poslaneckého návrhu zákona odporučila vláde s predloženým návrhom vysloviť súhlas s pripomienkami.

1. Návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov (tlač 222) (č. m. 20216/2020)

Legislatívna rada po prerokovaní tohto poslaneckého návrhu zákona odporučila vláde s predloženým návrhom vysloviť súhlas s pripomienkami.

1. Návrh poslancov Národnej rady Slovenskej republiky Kristiána Čekovského a Milana Vetráka na vydanie zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov (tlač 219) (č. m. 20214/2020)

Legislatívna rada po prerokovaní tohto poslaneckého návrhu zákona odporučila vláde s predloženým návrhom vysloviť súhlas s pripomienkami.

1. Návrh skupiny poslancov Národnej rady Slovenskej republiky na vydanie zákona , ktorým sa mení a dopĺňa zákon č.131/2002 Z. z. o vysokých školách a o zmene a doplnení niektorých zákonov v znení neskorších predpisov (tlač 212) (č. m. 20614/2020)

Legislatívna rada po prerokovaní tohto poslaneckého návrhu zákona odporučila vláde s predloženým návrhom vysloviť súhlas s pripomienkami.

1. Návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 310/2019 Z. z. o Fonde na podporu športu a o zmene a doplnení niektorých zákonov (tlač 223) (č. m. 20362/2020)

Legislatívna rada po prerokovaní tohto poslaneckého návrhu zákona odporučila vláde s predloženým návrhom vysloviť súhlas.

1. Návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 125/1996 Zb. o nemorálnosti a protiprávnosti komunistického systému a ktorým sa menia a dopĺňajú niektoré zákony (tlač 225) (č. m. 20363/2020)

Legislatívna rada po prerokovaní tohto poslaneckého návrhu zákona odporučila vláde s predloženým návrhom vysloviť súhlas s pripomienkami.

1. Návrh zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony (č. m. 23084/2020)

Legislatívna rada uplatnila k predloženému návrhu zákona pripomienky a odporúčania a odporučila vláde po zapracovaní týchto pripomienok návrh zákona v novom znení schváliť.

1. Návrh zákona, ktorým sa mení a dopĺňa zákon č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov (č. m. 23083/2020)

Legislatívna rada uplatnila k predloženému návrhu zákona pripomienky a odporúčania a odporučila vláde po zapracovaní týchto pripomienok návrh zákona v novom znení schváliť.

1. Návrh zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (č. m. 22997/2020)

Legislatívna rada uplatnila k predloženému návrhu zákona pripomienky a odporúčania a odporučila vláde po zapracovaní týchto pripomienok návrh zákona v novom znení schváliť.

1. Návrh zákona, ktorým sa zrušuje zákon č. 371/2019 Z. z. o základných požiadavkách na bezpečnosť detského ihriska a o zmene a doplnení niektorých zákonov a ktorým sa menia a dopĺňajú niektoré zákony (č. m. 23013/2020)

Legislatívna rada uplatnila k predloženému návrhu zákona pripomienky a odporúčania a odporučila vláde po zapracovaní týchto pripomienok návrh zákona v novom znení schváliť.

1. Návrh zákona, ktorým sa mení a dopĺňa zákon č. 329/2018 Z. z. o poplatkoch za uloženie odpadov a o zmene a doplnení zákona č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov v znení zákona č. 111/2019 Z. z. (č. m. 23115/2020)

Legislatívna rada uplatnila k predloženému návrhu zákona pripomienky a odporúčania a odporučila vláde po zapracovaní týchto pripomienok návrh zákona v novom znení schváliť.

1. Návrh zákona, ktorým sa mení zákon č. 282/2020 Z. z. o ekologickej poľnohospodárskej výrobe (č. m. 23402/2020)

Legislatívna rada odporučila vláde návrh zákona schváliť v predloženom znení, ale až po schválení návrhu nariadenia Európskym parlamentom a Radou.

1. Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 209/2016 Z. z. o minimálnych zdravotných a bezpečnostných požiadavkách na ochranu zamestnancov pred rizikami súvisiacimi s expozíciou elektromagnetickému poľu (č. m. 23235/2020)

Legislatívna rada uplatnila k predloženému návrhu nariadenia vlády pripomienky a odporúčania a odporučila vláde po zapracovaní týchto pripomienok návrh nariadenia vlády v novom znení schváliť.

1. Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 83/2013 Z. z. o ochrane zdravia zamestnancov pred rizikami súvisiacimi s expozíciou biologickým faktorom pri práci (č. m. 23236/2020)

Legislatívna rada uplatnila k predloženému návrhu nariadenia vlády pripomienky a odporúčania a odporučila vláde po zapracovaní týchto pripomienok návrh nariadenia vlády v novom znení schváliť.

Štefan Holý v. r.

podpredseda vlády

a predseda Legislatívnej rady vlády SR